
EX  OIFICINA  TYPOGRANIICA  ET  BIULIOPOLIO  QUAE  ANTEHAC  E.  J.  BRII  LII  FUERUNT. 


M^atris   ]VIeae 
I?iae   IVLemoriae. 


PRAEFATIO. 


Vehementer  laetatus  sum  quod  de  Ammianeis  et  Annaeanis, 
quae  anno  ante  in  lucem  emisi,  complures  philologi  prudentes 
atque  periti,  quales  sunt  Woltjer,  Aemilius  Thomas,  Santi  Con- 
soli,  Upson  Clark,  satis  benevolum  iudicium  tulerunt.  Illi  enim 
viri  clarissimi  vitiis  aliquot  indicatis  tamen  non  paucas  coniec- 
turas  in  eo  opusculo  propositas  esse  rectas  multaque  alia  et 
vere  et  utiliter  observata  esse  confirmaverunt.  Itaque  facile 
unusquisque  laudabit  quod  Annaeana  tunc  incohata  modo  nunc 
absolvi  !).  Ut  igitur  priora  studia  apte  his  novis  exciperentur 
praemisi  quae  erant  dicenda  de  Senecae  Tragoediis  addendaque 
de  Epistulis  et  Dialogis,  tum  demum  disputavi  de  Senecae  rhe- 
toris  Controversiis  et  Suasoriis.  Verum  ut  in  hoc  quoque  libello 
historici  tractarentur,  primum  elegi  Velleium  Paterculum  rerum 
scriptorem  haud  iniucundum,  deinde  transii  ad  Historiam  Au- 
gustam,  cui  iam  pridem  multum  operae  dederam.  Postremo 
cum  non  ignorarem  novam  editionem  Pauegyricorum  Latinorum 
brevi  prodituram  esse  inventa  mea  ad  illas  orationes  pertinentia 
quae  forsitan  prodessent  statui  divulgare. 

Dabam 
Hagae  Comitis  -        C.    BPiAKMAN    J.F. 

mense  Maio 
anni    MCMX. 


1)  Do  Sen  ecae  Nat.  Quaest.  egi  in  Herm.  Vol.  XLV  pag.  37 — 42. 


AD  SENECAE  TRAGOEDIAS. 


Herc.  [fur.]  350 

quod  si  impoteuti  pertinax  animo  abnuet, 

stat  tollere  omnem  penitus  Herculeam  domum. 

invidia  factum  ac  sermo  popularis  premet? 

ars  prima  regni  est  posse  +  invidiam  pati  '). 
Metrum  in  integrum  restitues,  si  correxeris 

ars  prima  regni  est  posse  (e£y  invidiam  pati. 
Conferre   possumus  Herc.  [fur.]  791  sentire  et  umbras  solitus ; 
Troad.  242  didicitque  Acbiiles  et  dea  natos  mori;  Pboeniss.  549 
facinus  quod  novum  et  Thebis  fuit. 

Hic   dicendum    est  Koetscbavium,  quem  Richter  secutus  est, 
iisdem  litteris  adiectis  hiatum  sustulisse  Troad.  303 

regum  tyranne !  <^)>iamne  flammatum  geris  e.  q.  s. 
Ipse  olim  scripsi  Prudent.  Contra  Symmacb.  I  395 

Incassum  arguere  (eCy  iam  Taurica  sacra  solemus  2). 

Herc.  [fur.]  1308 

aut  vivis  aut  occidis  —  hanc  animam  levem 
fessamque  senio  nec  minus  fessam  malis 
in  ore  primo  teneo.  tam  tarde  patri 
vitam  dat  aliquis  ?  non  feram  ulterius  moram, 
f  letale  ferro  pectus  impresso  induam. 
Huius  ultimi  versus  puto  primariam  scripturam  fuisse: 

letali 

senile  ferro  pectus  impresso  induam. 


1)  Testum  dedi  secundum  editionem  Weidmannianam,  quam  curavit  F.  Leo. 

2)  Cf.  Rev.  de  Tlnstr.  publ.  en  Belg.  Vol.  52  (1909)  pag.  25—26. 

Itaque  verisimile  est  genuinam  vocem  senile  pulsam  esse  inter- 
pretamento  letali,  lioc  autem  mox  mutatum  in  letale,  ne  me- 
trum  turbaretur.  Coniecturae  meae  favet  Herc.  [Oet.]  1857 

agedum  senile  pecttcs,  o  miserae  mauus, 

pulsate. 
Comparentur  etiam  hi  versus  Troad.  50 

ensis  senili  siccus  e  iugulo  redit, 
et  Oed.  788 

Animam  senilem  ')  mollis  exsolvit  sopor. 

Phoeniss.  454  in  vestra  manu  est, 

utrum  velitis:  sancta  si  pietas  placet, 

-\  donate  matri  pacem;  si  placuit  scelus, 

maius  paratum  est:  media  se  opponit  parens. 
Voci  pacem,  quae  sententiae  conveniens  metrum  tamen  pessumdat, 
substituo  placida.  Quam  lectionem  ut  tuear  exscribo  verba,  qui- 
bus  Iason  Medeam  alloquitur  (Med.  537) 

Sana  meditari  incipe 

et  placida  fare. 
Ceterum  locutione pacem  dare  utitur  auctor  Octaviae  vs.  474 — 475. 

Med.  677 

totas  opes  effundit  et  quidquid  diu 

etiam  ipsa  timuit  promit  atque  omnem  explicat 

turbam  malorum,  arcana  secreta  abdita, 

et  triste  laeva  f  comprecans  sacrum   manu 

pestes  vocat  quascumque  ferventis  creat 

hareua  Libyae  e.  q.  s. 
Reponendum    est,   nisi    omnia    me  fallunt,  contrectans,   ut  docet 
locus  similis  Thyest.  691  sqq. 

Ipse  est  sacerdos,  ipse  funesta  prece 

letale  carmen  ore  violento  canit, 

stat  ipse  ad  aras,  ipse  devotos  neci 

contreciat  et  componit  e.  q.  s. 


1)  Idem  occuvrit  Sen.  Epist.  30,14  non  dubitave  autcm  se,  quin  sonilis  anim  a 
in  pvimis  hibvis  esset;  ex  eadem  epistula  laudetur  praeteroa  §2  ita  in  sonili  corpore 
alitjuateniis  inbccillitas  sustineri  et  fulcivi  potest. 


Phaedr.  299 

induit  formas  quotiens  minores 

ipse  qui  caelum  nebulasque  f  fec^ 

candidas  ales  modo  movit  alas 

dulcior  vocem  moriente  cygno. 
In   adnotatioue   ad  vs.  300  Leo  observat:  vs^sK^yephxv  innuit. 
Quod  cum  verissimum  sit,  emendo 

ipse  qui  caelum  nebulasque  civit 
provocans  ad  Verg.  Aen.  IV  122  et  tonitru  caelum  omne  ciebo. 

Oedip.  875  saeculi  crimen  vagor, 

odium  deorum,  iuris  exitium  sacri, 
qua  luce  primum  spiritus  hausi  rudes 
iam  morte  dignus.  redde  nunc  animos  f  acres 
nunc  aliquid  aude  sceleribus  dignum  tuis. 

Leni  medicina  adhibita  corrigo:  redde  nunc  animos  mares,  quod 

et    color   orationis   flagitare  videtur  et  commendatur  Horat.  A. 

P.  401  sqq. 

Post  hos  insignis  Homerus 
Tyrtaeusque  mares  animos  in  Martia  bella 
Versibus  exacuit. 

Vox   maris   saepe   occurrit  in   Senecae   Natur.    Quaest.,  velut    I 

16,7;  III  12,2  (bis),  cet. 

Herc.  [Oet.]  28 

quodcumque  tellus  genuit  infesta  occidit 
meaque  fusum  est  dextera:  iratis  deis 
non  licuit  esse.  si  negat  mundus  feras 
•\  animum  novercam,  redde  nunc  nato  patrem 
vel  astra  forti. 

Editor  coniecit:  tandem  novercae,  mihi  verum  videtur:  si  negat 

mundus   feras  |  iamiam   novercae   e.  q.  s.    Iamiam.  legitur  Troad. 

1141,  Herc.  [Oet.]  1141,  at  iamiamque  Dial.  VII  (de  vit.  beat.) 

26,3;  De  Benef.  VI,  3/2  cet. 

Herc.  [Oet.]  1173 

pro  mundi  arbiter 
superique  quondam  dexterae  testes  meae, 


pro  cuncta  tellus,  Herculem  vestrum  placet 
morte  (itay  ferire?  dirus  o  nobis  pudor  e.  q.  s. 
Fortasse  post  morte  intercidit  ita,  neque  otiosum  est  observare 
tres    litteras  cta  (verbi  cuncta)  eodem  fere  loco  proxime  praece- 
dentis   versus    exaratas   esse,   ita   ut   librarius   adverbium  facile 
praetermittere  potuerit. 

A  dactylo  incipiunt  etiam  vs.   1133,  1145,  1162  cet. 

Herc.  [Oet.]  1319  quid  pascis  minas? 

quid  quaeris  ultra?  supplicem  Alcideu  vides, 
et  nulla  tellus,  nulla  me  vidit  fera 
te  deprecantem.  nunc  mihi  irata  f  pater 
opus  est  noverca  —  nunc  tuus  cessat  dolor? 
In  antecedentibus  (vs.  1290,  1304,   1308)  iam  ter  Hercules  ad 
patrem  se  convertit,  verum  inde  a  vs.   1316  novercam  invocat, 
parum  apte  ergo  vs.  1322  quartum  pater  in  fine  versus  iteratur. 
Temptaverim :    nunc    mihi   irata  invicem  |  opus  est  noverca  i.  e. 
cum  omnes  aerumnae  quondam  Iunonis  ira  Herculi  perpetiendae 
fuerint,  heros  nunc  ultro  precatur  ut  noverca  se  perdat. 

Octav.  34 

Fulgore  primo  captus  et  facie  nova 

fallacis  aulae  quisquis  attonitus  stupet. 

t  sub  uno  latentis  ecce  Fortunae  impetu 

modo  praepotentem  cernat  eversam  domum  e.  q.  s. 

Initium   versus    36    prorsus  turbatum  est.  Fortasse  sic  in  inte- 

grum  restitui  potest: 

latentis 

uno  sub  ecce  caecae  Fortunae  impetu, 
nam    verisimile    est   sciolum   quendam  caecae  explicare  voluisse 
per  latentis,  ipsum  autem  interpretamentum  postea  voce  genuina 
pulsa  in  auctoris  verba  irrepsisse. 

Octav.  514 

nec  finis  hic  cruoris  aut  caedis  stetit : 
pavere  volucres  et  feras  saevas  diu 
tristes  Philippi,  hausit  et  Siculum  mare 
classes  virosque. 
Haud  scio  an  pro  hausit  reponendum  sil  pressit.  Comparare  possis 


Verg.    Aen.    I    246    it   mare    proruptum   et  pelago  premit  arva 
sonanti. 

Octav.  740 

Quaecumque  mentis  agitat  f  infestus  vigor, 
ea  per  quietem  sacer  et  arcanus  refert 
veloxque  sensus. 
An   fuit   sincera   lectio:    improbus   vigor,  cui  male  intellectae 
interpres  substituit  infestus  vigor?  Improhus  autem  vigor  eodem 
seusu  dictum  est,  quo  Vergilianum  illud  (Georg.  I  145):  labor 
omnia  viucit  improbus. 


AD  SENECAE  EPISTULAS  MORALES. 


XIX  6  quis  exitus  erit?  quitl  exspectas,  donec  desiuas  habere, 
quod  cupias?  numquara  erit  tempus.  qualem  dicimus  seriem  esse 
causarum,  ex  quibus  nectitur  fatum,  talem  esse  (necesse  esiy 
cupiditatum :  altera  ex  fine  alterius  nascitur. 

Quod  inserui,  crebro  apud  Senecam  legitur,  velut  Ep.  XC  32 
necesse  est  enim  ante  Democritum  et  pontes  et  portas  fuisse, 
quarum  fere  summa  curvatur;  Dial.  X  (de  brev.  vit.)  7,5  iis 
vero  necesse  est  defuisse,  ex  quorum  vita  multum  populus  tulit; 
Nat.  Quaest.  IVb  9  (his  corporibus)  necesse  est  minora  foramina 
esse ;  at  iungitur  cum  coniunctivo  Nat.  Quaest.  VII  14,2  deinde 
quod  tantae  crassitudinis  est,  necesse  est  et  magni  ponderis  sitj  cet. 

XXXI  5  generosos  animos  labor  nutrit.  non  est  ergo,  quod 
ex  illo  vetere  t  parentum  tuorum  eligas,  quid  contingere  tibi 
velis,  quid  optes:  et  in  totum  iam  per  maxima  acto  viro  turpe 
est  etiamnunc  deos  fatigare. 

Solent  editores  post  vetere  addere  voto,  sed  potius  exspecta- 
veris :  quod  ex  illo  vetere  parentum  tuorum  (jnoriy  eligas  e.  q.  s. 
Apte  composueris  Epist.  LXVI  27  virtus  quoque  opera  sua, 
quae  videt  adfici  et  premi,  non  magis  amat,  sed  parentium  bo- 
norum  more  magis  complectitur  ac  fovet. 

LXXIV  33  quemadmodum  in  corporibus  insignis  languoris 
signa  praecurrunt,  quaedam  enim  segnitia  enervis  est  et  sine 
labore  ullo  lassitudo  et  oscitatio  et  horror  membra  percurrens: 
sic  infirmus  animus  multo  ante  quam  opprimatur  malis  quatitur. 

Insignis  pro  glossemate  habeo,  ita  ut  interpres  morbum,  cuius 


signa    praecurrunt,    insignem   languorem   vocaverit.    Quamobrem 
puto  primitus  in  codice  fuisse: 

insignis 

in  corporibus  instantis  langtwris  signa  e.  q.  s. 

LXXXVII  24  ergo  bona  nasci  ex  malo  non  possunt,  nam 
si,  ut  dicitis,  ob  hoc  unum  sacrilegium  malum  est,  quod  mul- 
tum  mali  adfert,  si  remiserit  illi  supplicia,  si  securitatem  spo- 
ponderit,  ex  toto  bonum  erit.  atqui  maximum  scelerum  suppli- 
cium  in  ipsis  est.  §  25  erras,  inquam,  si  illa  ad  carnificem  aut 
carcerem  differs. 

Ex   dicitis   elicio    tu  dicis,    nam  illud  videtur  ortum  esse  ex 

tu 

dicis.   Sic    demum   inter   se   respondent   dicis   et  (§  25)  erras  et 
differs.  Etiam  JNat.  Quaest.  VI  6,  4  legitur  tu  dicis. 


AD  SENECAE  DIALOGOS. 


IV  (de  ira)  7,  3  haec  tot.  milia  ad  forum  prima  luce  prope- 
rantium  quam  turpes  lites,  quanto  turpiores  advocatos  habent! 
alius  iudicia  patris  accusat,  quae  vereri  satius  fuit,  alius  cum 
matre  consistit,  alius  delator  venit  eius  criminis,  cuius  mani- 
festior  reus  est;  et  iudex  damuaturus  quae  fecit  eligitur  et 
corona  pro  mala  causa  bona  patroni  voce  corrupta  .  . . 

In  fine  sententiae  desidero  verbum  orat,  quod  praecedens  par- 
ticipium  videtur  absorbuisse. 

Legitur  VII  (de  vit.  beat.)  12,  4  itaque  non  ab  Epicuro  im- 
pulsi  luxuriantur,  sed  vitiis  dediti  luxuriam  suam  in  philoso- 
phiae  sinu  abscondunt  et  eo  concurrunt,  ubi  audiant  laudari 
voluptatem.  —  Mox  autem  incipit  §  5  itaque  quod  uuum  habe- 
bant  in  malis  bonum  perdunt,  peccandi  verecundiam :  laudant 
enim  ea,  quibus  erubescebant,  et  vitio  gloriantur;  ideoque  ne 
resurgere  quidem  adidescentiae  licet,  cum  honestus  turpi  desidiae 
titulus  accessit. 

Descripsi  partem.  paragraphi  quartae  ut  intellegeretur  in  lo- 
cum  corruptum  (§  5)  quadrare :  adulescenti  {petulantiyae.  Hic 
commemoremus  infra  IX  (de  tranq.  an.)  5,  3  Lipsium  addidisse 
petulantiam.  Verbum  adulescendi  seusu  crescendi  iam  Cicero  ad- 
hibet,  velut  De  finib.  V  §  55  eaque  cupiditas  agendi  aliquid 
adulescit  una  cum  aetatibus. 

VII  (de  vit.  beat.)  25,  2  muta  stragula  mea :  nihilo  miserius 
ero,  si  lassa  cervix  mea  in  maniculo  faeni  adquiescet,  si  super 
Circense  tomentum  per  sarturas  veteris  lintei  efiluens  incubabo. 
quid  ergo  est?  malo,  quid  mihi  animi  sit,  ostendere  praetexta- 
tus  et  f  causatus  quam  nudis  scapulis  aut  sententis. 


Temptaverim :  malo,  quid  mibi  animi  sit,  ostendere  praetex- 
tatus  et  causiatus  ')  quam  nudis  scapulis  aut  sentis;  cf.  Ter.  Eun. 
236  video  sentum,  squalidum  aegrum,    pannis  annisque  obsitum. 

IX  (de  tranq.  an.)  9,  2  cibus  famem  domet,  potio  sitim,  libido 
qua  necesse  est  fluat;  discamus  membris  nostris  inniti,  cultum 
victumque  non  ad  nova  exempla  componere,  sed  ut  maiorum 
mores  suadent;  discamus  continentiam  augere,  luxuriam  coercere, 
gloriam  temperare,  iracundiam  lenire,  paupertatem  aequis  oculis 
aspicere,  frugalitatem  colere,  etiam  si  multos  pudebit  eius  f 
plus,  desideriis  naturalibus  parvo  parata  remedia  adhibere  e.  q.s. 

Integra  lectio  videtur  fuisse :  etiam  si  multos  pudebit  eius 
(iustoy  plus.  Cf.  de  Clem.  I  2,  2  aequo  plus. 

X  (de  brev.  vit.)  15, 4  honores,  monimenta,  quidquid  aut 
decretis  ambitio  iussit  aut  operibus  exstruxit,  cito  subruitur, 
nihil  non  longa  demolitur  vetustas  et  movet;  at  iis,  quae  con- 
secravit  sapientia,  nocere  non  potest. 

Per  haplographiam  quandam,  ut  opinor,  post  vetustas  et  scrip- 
tum  est  movet  pro  semovet.  Laudetur  Cic.  de  fin.  V  §  21  haec 
in  praesentia  nota  esse  debebunt,  voluptatem  semovendam  esse. 

XI  (ad  Polyb.  de  cons.)  17,  4  C.  Caesar  amissa  sorore  Dru- 
silla,  is  homo,  qui  non  magis  dolere  quam  gaudere  principaliter 
posset,  conspectum  conversationemque  civium  suorum  profugit, 
exsequiis  sororis  suae  non  interfuit,  iusta  sorori  non  praestitit, 
sed  in  Albano  suo  tesseris  ac  foro  et  pervocatis  et  huiusmodi  aliis 
occupationibus  acerbississimi  funeris  elevabat  mala.  pro  pudor 
imperii !  principis  Romani  lugentis  sororem  alea  solacium  fuit ! 

Verba  Senecae  nisi  fallor  fuerunt:  sed  in  Albano  suo  tesseris 
ac  fritillo  pernoctans  e.  q.  s.  Prior  vox  commendatur  Apocoloc. 
12  vs.  30  qui  concusso 

magna  parastis  lucra  fritillo. 
Iam   vero  pernoctans   parum  differt  a  pernotatis,  quae  lectio  est 
in  cod.  B  (sec.  man.). 


1)  De  causia  cf.  Amelung,  Die  Gewandung  der  alten  Griechen  UDd  Romer  pag.  28. 


AD  SENECAE  CONTROVERSIAS  ET 
SUASORIAS x). 


Contr.  I  3, 1  Hoc  exspectastis,  ut  capite  demisso  verecundia 
se  ipsa,  antequam  impelleretur,  deiceret?  id  (videlicety  deerat, 
ut  modestior  in  saxo  esset  quam  in  sacrario  fuerat.  constitit 
et  circumlatis  in  frequentiam  oculis  sanctissimum  numen,  quasi 
parum  violasset  inter  altaria  2j,  coepit  in  ipso,  quo  vindicabatur, 
violare  supplicio :  hoc  alterum  damnatae  incestum  fuit. 

Inserui  videlicet,  quod  color  ironicus  sententiae  flagitare  vi- 
detur  quodque  fortasse  scriptum  vid.  post  id  facile  intercidere 
potuit.  Apte  contuleris  Contr.  II  1,  1  Hancine  meam  esse  for- 
tuuam?  eodem  tempore  et  abdicor  et  adoptor.  ista  videlicet  do- 
mus  adulescentem  me  non  capit;  Ibid.  IX  1,  6  ob  hoc  videlicet 
ipsum,  ut  innocentia  eius,  quae  alioqui  latere  potuerat,  ipsa 
damnatione  ostenderetur;  Suas.  7,8  aufertur  Ciceroni  ingenium 
sine  vita;  promittuntur  pro  oblivione  nominis  tui  pauci  servi- 
tutis  anni,  non  ille  te  vivere  vult,  sed  facere  te  ingenii  tui 
superstitem :  videlicet 3)  Cicero  audiat  Lepidum,  Cicero  audiat 
Antonium,  nemo  Ciceronem;  Contr.  VII  7,2;  Ibid.  X  Praef. 
§  6  cet. 

Ter  verborum  ordinem,  quem  Mueller  amplexus  est,  immu- 
taverim  nempe  Contr.  II  1,8  sescenta  praetereo  alia  corruentium 
inter   divitias   suas   exempla:    nou   refero,  quotiens  in  iis  istam 

1)  Textum  dedi  secundum  edilionem,  quam  curavit  H.  I.  Mueller  (Vindobonae 
F.  Tempsky  1888). 

2)  Sequor  Novakium  lectionera  altaria  strenuo  defendentem  in  Diario,  cui  titulu» 
est   Wiener  Studien  (1908.  Bd.  XXX  pg.  115—116). 

3)  Codices  exhibcnt :  vide  ut. 

posueritis  domum  meliores  perdentem  divitiis  suis  liberos.  hoc 
scio  (animoy  nostros  fuisse  maiores,  hoc  illum  Aelium  Tubero- 
uem,  cuius  paupertas  virtus  fuit,  hoc  Fabricium  Samnitium 
non  accipientem  munera,  hoc  ceteros  patres  nostros,  quos  apud 
aratra  ipsa  minantes  pecora  sua  circumsteterunt  lictores. 

Verisimile  est  aio  (=  animo)  excidisse  post  scio,  non  post  hoc. 
Praeterea  qui  attendit  verborum  collocationes :  sescenta  praetereo 
alia;  istam  posueritis  domum;  nostros  fuisse  maiores;  probabit 
potius,  quod  dedi. 

Contr.  IX  2,  18  quaedam  controversiae  sunt,  in  quibus  fac- 
tum  defendi  potest,  excusari  non  potest;  ex  quibus  est  et  haec. 
non  possumus  efficere,  ut  propter  hoc  non  sit  (reusy  reprehen- 
dendus;  non  speramus,  ut  illum  iudex  probet,  sed  ut  dimittat; 
itaque  sic  agere  debemus,  tamquam  pro  facto  non  emendato, 
non  scelerato  tamen. 

Nemo  non  intellegit,  quemadmodum  sine  ullo  negotio  libra- 
rius  subsequenti  vocabulo  deceptus  reus  praetermittere  potuerit. 
Simili  ratione  commotus  scribere  velim : 

Suas.  7,  2  ignosce,  Cicero,  diu  (si)>  ista  narravero :  forsitan 
hoc  die  novissime  audiuntur. 

Contr.  II  7, 3  tempus  est,  iudices,  de  uxore  marito  credi 
mulierem  tam  formonsam  amari  potuisse  pudice;  certe  sic 
amari,  ne  sollicitaretur,  potuit;  neque  est,  quod  dicat:  non  in 
meo  istud  arbitrio  positum  erat.  erratis  vos,  iudices,  si  non 
maius  ad  sollicitandam  matronam  putatis  inritamentum  spem 
corrumpendi  quam  faciem  quamvis  amabilem.  sensum  si  tantum 
in  formonsa  sperari  posset,  quantum  placere  potest,  omnes  for- 
monsae  in  se  universos  oculos  converterent. 

Sincera  lectio  fuit  fortasse :  scilicet  si  tantum  in  formonsa 
sperari  posset  e.  q.  s.  Certe  illud  sensum  facile  nasci  potuit  ex 
scriptura  sc.  si,  quod  vix  differt  a  sesu  (=  sensum). 

Haud  scio  an  idem  adverbium  revocandum  sit:  Contr.  IX 
4,  19  Graeci  coeperunt  in  theatro  postulare,  ut  Sabinus  maxi- 
mum  magistratum  gereret.  mos  autem  est  barbam  ac  ')  capil- 
lum   magistratui    Cretensium   summittere.    surrexit    Sabinus   et 


1)  Quamquain  legitur  et  in  E,  cum  Bursiano  praofero  ac. 

silentium  manu  fecit;  deinde  ait :  hunc  magistratum  ego  Romae 
bis  gessi.  bis  scilicet  causam  dixerat. 

Nam  puto  inter  bis  et  causam  compendium  scripturae  sc. 
omissum  esse. 

Contr.  II  7,  8  adeone  iam  ad  omnem  patientiam  saeculi  mos 
abiit,  ut  adversus  querimoniam  viri  uxor  alieno  teste  defenda- 
tur?  at  hercules  adversus  externorum  quondam  opiniones  specio- 
sissimum  patrocinium  erat:  ego  viro  placeo. 

Gertzio  praeeunte  Mueller  scripsit  quondam  pro  codicum  ABV 
scriptura  quod,  at  Novak  utrumque  damnat.  Equideni  inter- 
punctione  immutata  temptaverim :  at  hercules  adversus  externo- 
rum  opiniones  quod  speciosissimum  patrocinium  erat?  Ego  viro 
placeo. 

Contr.  VII  1,  10  impositus  estin  navem  frater:  qualem  navem? 
scitis  nihil  esse  periculosius  quam  etiam  instructa  navigia: 
parva  materia  seiungit  fata.  quid  vero,  si  non  rudentibus  com- 
mittitur  illa  anima,  non  velis,  non  gubernaculo  defenditur?  ex- 
armata  navis  est,  utroque  patens  latere;  imponitur  miser  in 
naufragium,  navigio  per  se  pessum  ituro  pondus  insui. 

Tradita  scriptura  variat  inter  insui  et  insuit  (vel  infuit). 
Quae  propositae  sunt  coniecturae:  inditur,  imponitur,  inicitur, 
accedit,  mea  quidem  sententia  nimis  longe  a  memoria  librorum 
recedunt.  Nonne  verum  est:  navigio  per  se  pessuui  ituro  pon- 
dus  insiditl  Facile  certe  in  hoc  ultimo  verbo  librarius,  qui  paulo 
ante  (§  8)  insue  me  culleo  x)  exaraverat,  errare  potuit. 

Contr.  VII  4,  9  et  illud  dixit :  mitte  istam  epistulam  infruc- 
tuosam.  odisse  illam  debes:  haec  est,  quae  matrem  tuam  ex- 
caecavit.  et  illam  salsissimam,  in  quam  multi  inciderunt;  propter 
hoc  ipsum,  inquit,  magis  flebilis  est,  quod  non  potest  flere.  et 
iterum:  lacrimae,  inquit,  matri  desunt,  causae  supersunt;  tam- 
quam  caeci  flere  non  soleant. 

Corrige  mecum :  et  illam  insulsissimam,  in  quam  multi  in- 
ciderunt. 


1)  Cf.  inrra  Contr.  VII,  1,14  insui  culleo  postulantem. 


13 

Contr.  VII  6,  8  iste  vero,  ut  dices,  iniuriam  tibi  fecit,  quia 
adfinitatem  tuam  moratus  est.  si  non  cessasset;  iam  fortasse  ex 
illo  nepotes  haberemus.  habeamus  generum,  si  possumus,  parem 
et  similem;  si  minus,  non  erubescendum,  cui  cognatus  sit  ali- 
quis  nobilis  e.  q.  s. 

Coniunctione  copulativa  non  disiunctiva  („vel")  opus  esse 
declarat  infra  §  20  quo  uno  modo  honeste  potui,  feci  filiam 
meam  ceteris  similem,  fortunam  meam  publicae  parem.  M  autem 
commendatur  hisce  exemplis  Contr.  X  Praef.  §  6  res  nova  et 
invisitata;  Suas.  7,7  fragile  et  caducum;  ibid.  §11  humillimo 
et  sordidissimo ;  ibid.  §  9  oro  et  obtestor  cet. 

Contr.  IX  Praef.  §  3  adice  nunc,  quod  auimus  illis  nullius 
interventu  excutitur:  nemo  ridet,  nemo  ex  industria  obloquitur, 
familiares  sunt  omnium  vultus.  in  foro,  ut  nihil  aliud,  ipsum 
illos  forum  turbat.  hoc,  quod  vulgo  narratur,  an  verum  sit,  tu 
melius  potes  scire:  Latronem  Porcium,  declamatoriae  virtutis 
unicum  exemplum,  cum  pro  reo  in  Hispania  Rustico  Porcio, 
propinquo  suo,  diceret,  usque  eo  esse  confusum,  ut  a  soloecismo 

inciperet,    nec   ante    potuisse   confirmari ac  purietem  desi- 

derantem,  quam  impetravit,  ut  iudicium  ex  foro  in  basilicam 
transferretur. 

In  lacuna,  quam  supra  indicavi,  Mueller  supplevit  tectum-,  at 
Kiessling  atria.  Desideramus  autem  verbum,  quo  indicatur  res, 
quam  praeter  parietem  in  auditorio  recitator  ante  se  solet  con- 
spicere.  Quocirca  addendum  esse  censeo  suisellia. 

Contr.  IX  2,  25  Rufus  Vibius  erat,  qui  antiquo  genere  diceret ; 
belle  cessit  illi  sententia  sordidioris  notae :  praetor  ad  occiden- 
dum  hominem  soleas  poposcit.  altera  eiusdem  generis,  sed  non 
eiusdem  successus  sententia :  cum  deplorasset  condicionem  vio- 
latam  maiestatis  et  consuetudinem  maiorum  descripsisset,  qua 
semper  voluissent  ad  supplicium  (maney  advocari,  sententiam 
dixit:  at  nunc  a  praetore  lege  actum  est  ad  lucernam. 

Adverbium,  quod  addidi,  optime  in  sententiam  quadrare  vi- 
detur.  Praeterea  observandum  est  etiam  memoria  nostra  in 
Francia  de  capitis  damnatis  prima  luce  supplicium  sumi. 

Suas.  2, 1  o  Lacedaeinonii,  ite  adversus  barbaros ;  non  refero 
opera  vestra,  non  avos,  non  patres,  quorum  vobis  exemplo  ab 
infantia  surgit  ingenium.  pudet  Lacedaemonios  sic  adbortari : 
■filico  tuti  sumus. 

Exspectaveris :  ipso  loco  tuti  sumus.  Sed  utrum  fdico  ortum 
sit  ex  dittographia  quadam  (fic  loco)  an  ex  nescioquo  compendio 
scripturae  dicere  non  ausim. 

Suas.  2,  3  ad  certam  victoriam  omnes  remansissent ;  ad  cer- 
tam  mortem  tantum  Lacones.  ne  sit  Sparta  lapidibus  circumdata : 
ibi  muros  babet,  ubi  viros. 

Novak  !)  docuit  apud  Senecam  patrem  in  sententiis  concessi- 
vis  uegationem  esse  non,  itaque  lectionem  ne  sit  stare  non  posse. 
Quocirca  conicio :  sane  non  sit  Sparta  lapidibus  circumdata :  ibi 
muros  babet,  ubi  viros.  Sane  certe  saepius  in  Controversiis  et 
Suasoriis  occurrit. 

Suas.  7,  2  intellexit  Antoirius  salvis  eloquentiae  monumentis 
non  posse  Ciceronem  mori.  ad  pactionem  vocaris,  qua  pactione 
melior  [in  te]  pars  tui  petitur. 

Manifesto  sunt  verba  in  te  2),  quae  cancellavi,  glossema.  For- 

tn  te 

tasse  olim  in  libris  fuit :  melior  pars  tui  petitur. 

Contrarium  invenimus  infra  (§  8) :  vilissima  pars  tui  est,  quae 
tibi  vel  eripi  vel  donari  potest. 

Aliud  emblema  deprebendere  mibi  visus  sum  Suas.  6,  15 
Itaque  numquam  per  Ciceronem  mora  fuit,  quin  eiuraret  suas, 
quas  cupidissime  effuderat,  orationes  in  Antonium ;  multiplices- 
que  numero  et  accuratius  scriptas  illis  contrarias  edere  ac  vel 
ipse  palam  pro  contione  recitare  pollicebatur  ceteraque.  3)  his 
alia  sordidiora  multo  adiecit 3),  ut  \tibi~\  facile  liqueret  boc  totum 
adeo  falsum  esse,  ut  ne  ipse  quidem  Pollio  in  bistoriis  suis 
ponere  ausus  sit. 

Tibi  ab  boc  loco  alienum  esse  apparebit,  si  contuleris  Suas. 
7,  3  mori  enim  naturae  finis  est,  non  poena.  boc  tibi  uni  non 
liquet  ? 


1)  1.1.  pag.  263.  2)  Mueller  edidit  anie  te. 

3)  Emendavit  Novnk  (1.1.  pag.  268). 


AD  VELLEIUM  PATERCULUM. 


I  18, 1  una  urbs  Attica  pluribus  aucioribus  eloquentiae  quam 
universa  Graecia  operibusque  floruit,  adeo  ut  corpora  gentis  illius 
separata  sint  in  alias  civitates,  ingenia  vero  solis  Atheniensium 
muris  clausa  existimes. 

Auctoribus  edidit  Halm  '),  at  Ellis  recepit  omnis  pro  codd. 
scriptura  annis,  sed  neutrum  placuit  Novakio 2),  qui  ingeniis 
coniecit.  Equidem  desidero  principibus  commotus  Vellei  ipsius 
verbis  (II  22,  3) :  M.  Antonius  princeps  civitatis  atque  eloqueniiae, 
gladiis  militum,  quos  ipsos  facundia  sua  moratus  erat,  iussu 
Marii  Cinnaeque  confossus  est.  Verum  etiam  Ciceronis  notissima 
verba  comparanda  sunt  (de  Orat.  II  94):  Ecce  tibi  est  exortus 
Isocrates,  magister  bistoricorum  omnium,  cuius  e  ludo  tamquam 
ex  equo  Troiano  meri  principes  exierunt,  ubi  Piderit  adnotat: 
meri,  lauter  upxovzsi;  u.  vjys^ovsg,  Koryphaen  der  Redekunst. 

Fieri  tamen  potest  ut  legendum  sit:  pluribus^nw^^ws  omnis  3) 
eloquentiae  e.  q.  s. 

Ceterum  saepissime  Velleius  utitur  voce princeps,  velut  II  36,  3 
princeps  carminum;  ibid.  53,2  princeps  Eomani  nominis;  ibid. 
127,3  principe  equestris  ordinis;  ibid.  35  principe  illo  familiae 
Porciae  cet. 

II  21,  4  post  hoc  cum  utrumque  exercitum  velut  parum 
bello  exhaustum  laceraret  pestilentia,  Cn.  Pompeius  f  decessit. 


1)  Huius   testum    secutu9  sum,  sed  adhibui  etiam  editionem,  quam  curavit  Ellis 
quaeque  prodiit    Oxoniis  (1898). 

2)  Cf.  Wien.  Stud.  XXVIII  (1906)  pag.  293. 

3)  Schoell  (Rhein.  Mus.  LIII  (1898)  pag.  525)  coniecit  alumnis. 

Edoctus  Vellei  textum  omissi3  verbis  maxime  turbatum  esse 
cum  Sauppio  ante  decessit  lacunam  statuo.  Expleverim  autem : 
Cn.  Pompeius  (adflatus  sidere^  decessit,  provocans  ad  Momms. 
E.  G.  IP  pag.  310  (iu  adnot.)  Adflatus  sidere,  wie  Livius  (nach 
Obsequens  56)  sagt,  heiszt  „von  der  Pest  ergriffeu"  e.  q.  s.  Per- 
tineut   autem   haec  verba  ad  ipsum  Cn.  Pompeium  Strabonem. 

II  24,  1  C.  Flavius  Fimbria,  qui  praefectus  equitum  ante 
adventum  Sullae  Valerium  Flaccum  consularem  virum  interfe- 
cerat  exercituque  occupato  imperator  appellatus  fonte  Mithrida- 
tem  pepulerat  proelio,  sub  adventum  Sullae  se  ipse  interemit, 
adulescens,  quae  pessime  ausus  erat,  fortiter  exsecutus. 

Pro  fonte,  quae  est  codicum  scriptura,  Puteanus  coniecit  forti, 
Halm  sponte,  Novak  x)  ingenti.  Ipse  puto  restituendum  esse  se- 
cundo,  quod  per  compendium  scriptum  non  ita  multum  a  tradita 
memoria  differt. 

II  25,  2  crescebat  interim  in  dies  Sullae  exercitus  confluenti- 
bus  ad  eum  optimo  quoque  et  sanissimo.  felici  deinde  circa  Ca- 
puam  eventu  Scipionem  Norbanumque  consules  superat,  quorum 
Norbanus  acie  victus,  Scipio  ab  exercitu  suo  desertus  ac  proditus 
inviolatus  a  Sulla  dimissus  est.  §  3  adeo  enim  Sulla  dissimilis 
fuit  bellator  ac  victor,  ut  dum  viucit  f  ac  iustissimo  lenior, 
post  victoriam  audito  fuerit  crudelior. 

Vel  ex  eis,  quae  descripsi,  satis  apparet  Velleium  frequenter 
duo  synonyma  coniungere  (optimo  et  sanissimo;  desertus  ac 
proditor;  bellator  ac  victor).  Quocirca  integra  verba  fuisse  vi- 
deutur :  ut  dum  vincit,  (sanctissimo)>  ac  iustissimo  lenior  e.  q.  s. 
Argumento  sunt  II  59,2  sanctissimi  atque  praestantissimi  viri; 
II  13,  1  vir  nobilissimus,  eloquentissimus,  sanctissimus;  II  46,  2 
vir  cetera  sanctissimus  immunisque  voluptatibus  cet. 

Fortasse  librarius,  cum  paulo  supra  (§  2)  exaravisset  sanissimo, 
omisit  sanctissimo. 

II  40,  5  numquam  emiuentia  invidia  carent.  itaque  et  Lucul- 
lus,  memor  tamen  acceptae  iniuriae,  et  Metellus  Creticus  non 
iniuste    querens    (quippe    ornamentum    triumphi    eius    captivos 

1)  1.1.  pag.  302. 

duces  Pompeius  subduxerat)  et  cum  iis  pars  optimatium  refra- 
gabatur,  ne  aut  promissa  civitatibus  a  Pompeio  aut  bene  meritis 
praemia  ad  arbitrium  eius  persolverentur. 

Voci  tamen  Orelli  substituit  tandem,  at  Laurent  ante.  Ellis  in 
apparatu  critico  scripsit:  tamen,  quod  misere  languet  de  Lucullo. 
Nonne  reponendum  est:  memor  etiam  acceptae  iniuriae?  Nam 
Lucullum  graviter  offensum  lege  Manilia  praeter  invidiam  mo- 
vit  odium  in  Pompeium. 

II  41,  1  Secutus  deiude  est  consulatus  C.  Caesaris,  qui  scri- 
benti  manum  inicit  et  quamlibet  festinantem  in  se  morari  cogit. 
hic  nobilissima  Iuliorum  genitus  familia  et,  quod  inter  antiquis- 

simos constabat,   ab   Anchise   ac   Yenere  deducens  genus, 

forma  omnium  civium  excellentissimus  e.  q.  s. 

Omnes  fere  antiquissimos  ')  corruptum  habent,  equidem  potius 
lacunam  significavi,  in  quam  quadrare  videtur  philologos.  Nam 
auctor,  nisi  omnia  me  fallunt,  dicit  priscos  illos  locupletissimos- 
que  historiarum  Romanarum  investigatores  iam  repperisse  gentem 
Iuliam  ab  Anchise  et  Venere  originem  ducere.  Imperfectum 
constabat  certe  manifesto  declarat  neque  Varronem,  neque  Livium 
neque  Vellei  aequales  significari.  De  philologis  cf.  Sen.  Epist. 
108  §  30 — 32,  qui  est  locus  classicus  2). 

II  88, 2  erat  tunc  urbis  custodiis  praepositus  C.  Maecenas 
equestri,  sed  splendido  genere  natus,  vir,  ubi  res  vigiliam  exi- 
geret,  sane  exsomnis,  providens  atque  agendi  sciens,  simul  vero 
aliquid  ex  negotio  remitti  posset,  otio  ac  mollitiis  paene  ultra 
feminam  fluens,  non  minus  Agrippa  Caesari  carus,  sed  minus 
honoratus  —  quippe  vixit  angusti  clavi  paene  contentus  —  nec 
minora  consequi  potuit,  sed  non  tam  concupivit. 

Alterum  paene,  quod  cod.  A  exhibet  (in  P  est  pene),  procul 
dubio  ex  priore  repetitum  videtur  extrusisse  veram  lectionem : 
tunica.  Afferatur  Sueton.  August.  94  Sumenti  virilem  togam 
tunica  lati  clavi  resuta  ex  utraque  parte  ad  pedes  decidit. 


1)  Nihil  est  quod  anliquissimos  suspicionem  moveat,  cf.  II  116,3  vir  antiquissimi 
moris;  II  49,3  vir  antiquus  et  gravis,  cet. 

2)  Cf.  Gudeman  Grundriss  der  Geschichte  der  klass.  Philologie  pag.  6 — 7. 

II  115,2  initio  aestatis  Lepidus  educto  hibernis  exercitu  per 
gentis  integras  iramunesque  adhuc  clade  belli  et  eo  feroces  ac 
truces  tendens  ad  Tiberium  imperatorem  et  cum  difficultate  lo- 
corum  et  cum  vi  hostium  luctatus,  magna  cum  clade  obsisten- 
tium  excisis  agris,  exustis  aedificiis,  caesis  viris,  laetus  victoria 
praedaque  onustus  pervenit  ad  Caesarem,  et  ob  ea,  quae  si 
propriis  gessisset  auspiciis,  triumphare  debuerat,  ornamentis 
triumphalibus  consentiente  cum  iudicio  principum  voluntate 
senatus  (auctuiy  est. 

Bonatus,  quod  Rhenano  praeeunte  recepit  Halm,  minus  placet, 
quia  paulo  supra  (§  1)  Velleius  iam  dixit :  quibus  triumphans 
eum  Caesar  donavit.  Legimus  infra  cap.  130, 3  (dignitatem) 
auxit  alterius;  cap.  129,4  cotidiano  auctu  cet. 

II  125,  3  sed  haec  omnia  veteris  imperatoris  maturitas,  multa 
inhibentis,  aliqua  cum  gravitate  pollicentis,  interque  severam 
praecipue  noxiorum  ultionem  mitis  aliorum  castigatio  brevi 
sopiit  ac  sustulit. 

Quod  dedi  intergue,  eo  praeferendum  est  lectioni  et  inter,  quod 
Velleius  cum  in  universum  tum  post  litteram  r  coniunctionem 
que  adamat;  cf.  II  60,5  interque  naturaliter  dissimillimos  ac 
diversa  volentis  crescebat  odium ;  I  17,  6  naturaliterque ;  I  17,  7 
sequiturque;  I  13,3  semperque  (cf.  II  115,5;  II  127,4);  II 
20,1  fortiterque;  II  33,2  neuterque;  II  130,1  superque  cet. 


AD  SCRIPTORES  HISTORIAE  AUGUSTAE. 


I  (Hadr.)  12,  4  omnibus  Hispanis  Tarraconem  in  conventum 
vocatis  dilectumque  ioculariter,  ut  verba  ipsa  ponit  Marius 
Maximus,  retractantibus  Italici3,  vehementissime  ceteris  pruden- 
ter  caide^quiy  consuluit. 

Sic  edendum  videtur  (non:  prudenter  et  caute)  cum  propter 
synonyma  copulata  tum  propter  clausulam  -^i^^,  Documento 
est  XXV  (Claud.)  2,  7  fures  iudices  palam  aperteque  damnavit. 

Item  propter  clausulam  praeferendum  videtur  et  VII  (Comm. 
Ant.)  8,  3  sororis<^we)>  Lucillae;  et  XXVII  (Tacit.)  6,  8  pro  com- 
muni  patria  legibus<^e]>  deposcens;  et  XVIII  (Al.  Sev.)  16,1 
disquirendum  cogitandum<^e}>  l). 

Quod  attinet  ad  hoc  ultimum  exemplum  observemus  necesse 
est  scriptores  Hist.  Aug.  solere  voces  extremis  syllabis  conso- 
nantes  coniungere  per  que  v.  g.  XVIII  (Al.  Sev.)  36,  2  promi- 
sisset  dixissetque ;  XXII  (Valer.)  5,  4  haberetur  ireturque ;  XXVII 
(Tac.)  19,5  Baianos  Puteolanosque  secessus;  IX  (Did.  Iul.)  5,3 
venit  imperavitque ;  ibid.  6,  9  venit  petitque. 

Verum  ante  vocalem  saepissime  atque  adhibetur,  velut  XXVI 
(Aurel.)  41,5  recte  atque  ordine;  XX  (Q-ordian.)  16,3  mentem 
atque  animum;  ibid.  13,6  statuae  atque  imagines  (=  XIX 
(Maxim.)  23,  7);  XI  (Pesc.  Nig.)  9,  3  victi  atque  occisi ;  XXVIII 
(Prob.)  2,4  nobiles  atque  ignobiles;  XXIV  (Trig.  Tyr.)  30,18 
Persis  atque  Armeniis.  Quocirca  malim  VIII  (Pert.)  14,  4  ad- 
hortatus   est  iuvenem  ad  patrui  observationem  (atquey  adiecit. 

I  (Hadr.)  14,  11    idem  severus  laetus,  comis  gravis,  lascivus 


1)  Hoc  uno  loco  etiam  Peter,  cuius  textuni  sequor,  addit  que. 

cuiictator,    tenax  liberalis,    simulator  (simplexy,  saevus  clemens 
et  semper  in  omnibus  varius. 

Reimari  supplementum  Peter  in  textum  recepit,  at  mihi  non 
minus  huc  quadrare  videtur  sincerus,  cf.  XXVIII  (Prob.)  2,  2 
et  quoniam  me  ad  colligenda  talis  viri  gesta  ephemeris  Turduli 
Gallicani  plurimum  iuvit,  viri  honestissimi  ac  sincerissimi  '), 
beneficium  amici  senis  tacere  non  debui.  Ceterum  synonyma 
esse  illa  verba  simplex  et  sincerus  elucet  ex  Panegyric.  VII  16 
(Baehr.  pg.  173,  9)  hic  firmus,  hic  aeternus  est  rei  publicae 
custos  quem  ipsum  per  se  milites  amant,  cui  non  eblandita  nec 
vendita  servit  adulatio,  sed  simplex  et  sincera  devotio. 

IV  (M.  Ant.  Phil.)  14, 7  placuit  autem  urgente  Lucio,  ut 
praemissis  ad  senatum  litteris  Lucius  Romam  rediret.  f  uiaque, 
posteaquam  iter  ingressi  sunt,  sedens  cum  fratre  in  vehiculo 
Lucius  apoplexi  arreptus  perit. 

Haec  Salmasii  lectio  probari  non  potest,  sed  vix  dubito  quin 
restituendum  sit  brevique,  unde  bia  quoque,  quod  exhibent  B  et  P, 
vel  via  quoque,  quod  est  in  M,  facile  oriri  potuit. 

VI  (Avid.  Cass.)  13,  2  Hanc  eius  clementiam  senatus  his  ad- 
clamationibus  prosecutus  est:  „Antonine  pie,  di  te  servent.  An- 
touine  clemens,  di  te  servent.  Antonine  f  clemens,  di  te  servent. 

Verisimillimum  est  altero  clemens  male  repetito  sinceram 
vocem  prudens  pulsam  esse.  Eadem  enim  adiectiva  pariter  fere 
coniunguntur  XXVIII  (Prob.)  22,  1  Conferens  ego  cum  aliis 
imperatoribus  principem  Probum  omnibus  prope  Romanis  duci- 
bus,  qua  fortes,  qua  clementes,  qua  prudentes,  qua  mirabiles  ex- 
stiterunt,  intellego  hunc  virum  aut  parem  fuisse  aut,  si  non 
repugnat  invidia  furiosa,  meliorem.  Legentes  relego  etiam  ad 
XVIII  (Alex.  Sev.)  9,  1  Antoninorum  nomen,  vel  iam  numen 
potius  quantum  fuerit,  meminit  vestra  clementia:  si  pietatem, 
quid  Pio  sanctius?  si  doctrinam,  quid  Marco  prudeniiust 

IX  (Did.  Iulian.)  6,  5  Haec  cum  Iulianus  videret,  senatum 
rogavit,   ut   virgines   Vestales   et   ceteri   sacerdotes  cum  senatu 


1)  Cf.  Plin.  Pan.  70,  5  sincera  rectaque  ingenia  e.  q.  s. 

obviam  exercitui  Severi  prodirent  et  praetentis  iufulis  rogarent, 
<(remy  inanem  contra  barbaros  milites  parans. 

Transposui  rem  (quod  verbum  Peter  inseruit  post  inanem),  cum 
potius  excidere  posset  post  rogareni. 

Infra  quoque  ordinem  mutavi  scribens: 

XVIII  (Al.  Sev.)  6, 5  felices  nos  imperio  tuo,  felicem  rem 
p.  (imperaiory  infamis  unco  tractus  est  ad  exemplum  timoris, 
luxuriosus  imperator  iure  punitus  est,  contaminator  honorum 
iure  punitus  est. 

Post  rem  p.  sine  dubio  omissum  est  imp.  (=  imperator). 
Eidem  substantivo  mihi  videor  suum  locum  reddidisse : 

XXIV  (Trig.  Tyr.)  33,  2  Post  omnes  tamen  honores  cum  in 
agro  suo  degeret  senex  atque  uno  pede  claudicans  vulnere,  quod 
bello  Persico  Valeriani  temporibus  acceperat,  (imperatory  factus 
est  (ety  scurrarum  ioco  Claudius  appellatus  est. 

Cui  non  possit  probari  post  acceperat  perisse  imperaior,  post 
est  coniunctionem  etl 

Nemo  igitur  non  assentietur  Petero  requirenti  XIX  (Maxim.) 
17,  3  putabat  autem,  quod,  si  ille  Romae  fuisset,  (senutusy  nihil 
ausurus  esset. 

Nimirum  post  fuisset  compendium  sen.  interiit.  Inveniuntur 
enim  in  libris  eiusmodi  compendia,  velut  XVIII  (Al.  Sev.)  19,  1 
Praef.  praet.  (ib.  23,  4) ;  ib.  8,  1  p.  c.  XX  (Gord.)  29, 1  conss.  cet. 

X  (Sever.)  16,  1  Aestate  igitur  iam  exeunte  Parthiam  ingres- 
sus  Ctesifontem  pulso  rege  pervenit  et  cepit  hiemali  prope  tem- 
pore,  quod  in  illis  regionibus  melius  per  hiemem  bella  tractan- 
tur,  cum  f  culparum  radicibus  milites  viverent  atque  inde  morbos 
aegritudinesque  contraherent. 

Vocabulo  depravato  culparum  substituo  ulvarum. 

XIII  (Ant.  Carac.)  5,  5  Deorum  sane  se  nominibus  appellari 
vetuit,  quod  Commodus  fecerat,  cum  illi  eum,  quod  leonem 
aliasque  feras  occidisset,  Herculem  dicerent. 

De  illi,  quod  pronomen  omnes  fere  suspectum  habent,  Novak  ') 
scripsit :  Illi  ad  quos  referatur  non  apparet.  Idem  requirit  aliqui, 


1)  Ceske  mus.  filol.  Koc.  III  pag.  258. 

aliorum  autem  tentamina  enumerat  editor;  equidem  post  cum 
haplographia  quadam  illi  natum  puto  ex  multi.  Comparentur 
XVI  (Anton.  Diad.)  5,  3  quod  multi  ominosum  putarunt  et  morti 
accommodum ;  ihid.  §  6  haec  atque  alia  omina  fuisse  multi  in 
litteras  rettulerunt;  ibid.  6,9  Getam  vero,  quem  multi  Autoninum 
negant  dictum;  XIV  (Anton.  Get.)  1,1;  XX  (Gord.)  1,1;  ibid. 
§2  cet. 

XIV  (Ant.  Get.)  4,  1  Fuit  adulescens  decorus,  moribus  asperis, 
sed  non  impius,  +  anarbo  retractator,  gulosus,  cupidus  ciborum 
et  vini  varie  conditi. 

Fieri  potest  ut  monstrum  vocabuli  natum  sit  ex  hac  scriptura 

arrabo 

arrae.  Alia  vi  praeditum  legitur  verbum  arrae  infra  XIX  (Maxim.) 
27,  7  manserunt  autem  apud  eam  arrae  regiae,  quae  tales  fuisse 
dicuntur.  Cf.  Thesaur.  Vol.  II  pag.  632. 

XV  (Opil.  Macr.)  8,  1  Appellatus  igitur  imperator  t  susceptos 
contra  Parthos  profectus  est  magno  apparatu,  studeus  sordes 
generis  et  prioris  vitae  infamiam  victoriae  magnitudine  abolere. 

Manifestum  est  susceptos  ita  declinatum  esse  ut  pertineret  ad 
Part/ws,  cum  substantivum  excidisset,  ad  quod  referretur  partici- 
pium.  Primaria  vero  scriptura  videtur  fuisse:  Appellatus  igitur 
imp.  rep.  suscepta  *)  contra  Parthos  profectus  est 2).  Sicut  hic 
post  imperator  praetermissum  est  republica,  ita  XVIII  (Al.  Sev.) 
6,  5  post  remp.  periit  imp.  Cf.  quae  disputavi  supra  ad  IX  (Did. 
Iulian.)  6,  5. 

XVIII  (Al.  Sev.)  44,  C  leges  +  agnos  firmavit  easque  etiam 
ipse  diligentissime  servavit. 

Nonne  auctor  agit  de  legibus  annalibus,  quae  dicuntur?  Sana 
certe  mihi  videtur  lectio :  leges  annales  firmavit  e.  q.  s. 

XVIII  (Al.  Sev.)  60,  7  tribunal  ascendit,  ut  contionaretur  et 
faustum  aliquid  diceret,  (sety  ita  coepit:  Occiso  imperatore 
Heliogabalo. 


1)  Cf.  Panegyr.  III   13  tantae  rcipublicae  administratione  suscepta  c.  q.  s. 

2)  Lofstcdt  (Eran.  VII  pag.  113 — 114)  defendit:  suscepto  contra  Parthos. 

Quia  princeps  iucipit  a  verbo  male  ominato  atque  infausto 
(nempe  occiso),  requiro  post  diceret  coniunctionem  adversativam. 
Ipse  Peter  et  Baehrens  codd.  scripturam  ei  mutaverunt  in  set 
XIX  (Maxim.)  21,  4  haec  cum  vellet  vindicare,  multum  exarsit 
exercitus,  set  odium  tacitum  in  tempus  distulit,  quod  loco  suo 
statim  prodidit. 

XIX  (Maxim.)  2,  1  Et  in  prima  quidem  pueritia  fuit  pastor, 
nonnumquam  etiam  f  procerte,  qui  latronibus  insidiaretur  et 
suos  ab  incursionibus  vindicaret. 

Restituendum  videtur  propugnator.  Nam  credibile  est  in  libris 

cert. 

fuisse  projmgnator,  unde  facile  procerte  oriri  potuit.  Cf.  XXV 
(Claud.)  5,  5  at  ego  scio  saepius  inter  gladiatores  bonis  pro- 
pngnatoribus  hoc  nomen  adpositum.  Imprimis  vero  afferatur 
XIX  (Maxim.)  21, 6  Post  hoc  Aquileiam  venit,  quae  contra 
eum  armatis  circa  muros  dispositis  portas  clausit,  nec propugnatio 
defuit  Menofilo  et  Crispino  consularibus  viris  auctoribus;  hic 
enim  Salmasius  traditam  memoriam,  quae  est  oppugnatio,  correxiti 

XIX  (Maxim.)  27,  7  manserunt  autem  apud  eam  arrae  regiae, 
quae  tales  (ut  Iunius  Cordus  loquitur,  (quiy  harum  rerum  per- 
secutor  est)  fuisse  dicuntur. 

Post  loquit'  (=  loquitur)  omissum  est  qui,  sicut  infra  cap.  28 
§  10  post  quis  excidit  qui.  Ibi  autem  de  eodem  Iunio  Cordo 
agitur:  „quod  idcirco  indidi,  ne  quis  (guiy  Cordum  legeret, 
me  praetermisisse  crederet  aliquid,  quod  ad  patrem  pertineret". 
Cf.  etiam  cap.  31,  4  legat  Cordum,  qui  haec  omnia  usque  ad 
fabellam  scripsit. 

XX  (Gord.)  22,  5  Gordianus  scilet  Caesar  factus  apud  matrem 
educatus   est   et,    cum    extinctis   Maximinis   Maximus  etiam  et 

Balbinus  militari  seditione  interempti  essent ingenti  studio 

et  gratia  Augustus  est  appellatus. 

Quae  Iulius  Capitolinus  narrat  paragraphis  proxime  praece- 
dentibus,  plane  consentiunt  cum  XXI  (Max.  et  Balb.)  3  §  3 — 5. 
Hic  autem  legitur  de  eodem  Gordiano  (§  5) :  qui  statim  raptus 
est  et  novo  genere  senatus  consulti,  cum  eadem  die  senatus  con- 
sulium  factum  esset,  inductus  in  curiam  Caesar  est  appellatus. 

Haec  verba  declarant  eo  loco,  quem  tractamus,  acribeudum 
esse:  Gordianus  senatusconsulto  Caesar  factus  e.  q.  s.  Falsam 
scripturam  scilet  natam  esse  ex  compendio  Sct  nemo  nou  intellegit. 

XXI  (Max.  et  Balb.)  5,  10  post  haec  praefectus  urbi  pru- 
dentissimus,  iugeniosissimus  et  severissimus  adprobatus  est  (sc. 
Maximus).  §  11  quare  veluti  (iusy  senatus  ei,  homini,  quod 
non  licebat,  novae  familiae,  imperium  tamen  detulit,  confes3is 
omnibus  eo  tempore  in  senatu  aptiorem  non  esse,  qui  deberet 
principis  nomen  accipere. 

Leni  medicina  puto  me  locum  corruptum  sanasse. 

XXIII  (Gall.)  14,  8  ille  igitur  militibus  cogitatis  quasi  certum 
processit  ad  proelium  atque  ita  missis  percussoribus  interemptus  est. 

In  verbo  corrupto  duae  fere  litterae  abuudare  videntur,  ge- 
nuinum  autem  participium  credo  fuisse  coactis.  Commemoretur 
XXIV  (Trig.  Tyr.)  22,  4  in  P  exaratum  esse  coaptus  pro  coactus. 

XXVI  (Aurel.)  7,  8  alter  alteri  quasi  f  in  nemo  quasi  servus 
obsequatur,  a  medicis  gratis  curentur,  haruspicibus  nihil  dent, 
in  hospitiis  caste  se  agant,  qui  litem  fecerit,  vapulet. 

In  dittographiam  esse  facile  perspicitur,  tum  apparet  alterum 
quasi  falso  iteratum.  Itaque  recuperamus :  alter  alteri  quasi  [in] 
nemo  [quasi]  servus  obsequatur  e.  q.  s. 

XXVI  (Aurel.)  44,  1  Et  Aurelianum  quidem  multi  neque 
inter  bonos  neque  inter  malos  principes  pouunt,  idcirco  quod  ei 
clementia,  imperatorum  prima defuerit. 

Peter  recepit  dos,  at  Kellerbauer  post  defuerit  addit  virtus, 
equidem  desidero :  imperatorum  prima  laus. 

XXX  (Car.)  1,  4  plus  enim  timetur  de  incertis  moribus  prin- 
cipis  quam  speratur,  maxime  in  ea  rep.,  quae  recentibus  con- 
fossa  vulneribus  Valeriani  captivitatem,  Gallieni  luxuriam,  tri- 
ginta  etiam  prope  tyrannorum  (chaosy  caesa  civilium  membra 
sibimet  vindicantium  perpessa  maeruerit. 

Fortasse  potius  chaos  excidit  ante  cqesa  quam  conluvionem,  quod 
e  Kichteri  couiectura  Peter  praebet. 


AD  PANEGYRICOS  LATINOS. 


Plin.  Pan.  23,  1  Gratum  erat  cunctis  quod  senatum  osculo 
exciperes,  ut  dimissus  osculo  fueras,  gratum  quod  equestris 
ordinis  decora  honore  nominum  sine  monitore  signares,  gratum 
quod  tantum  ultro  clientibus  salutatis  quasdam  familiaritatis 
notas  adderes ;  gratius  tamen  quod  e.  q.  s. 

Pro  tantum  W.  A.  Baehrens  ')  coniecit  recepitque  tot,  at 
Aemilius  Baehrens 2)  Lipsium  secutus  edidit  tantum  non,  sed 
verum  videtur  esse  tantus,  nam  hoc  orator  intellegi  vult:  quam- 
quam  Traianus  erat  imperator  maximus  et  amplissimus,  tamen 
valde  civilem  et  familiarem  se  praebebat  adversus  clientes. 
Coniecturae  meae  favent  cap.  54,  6  nam  plerosque  ex  decretis 
honoribus  et  alii  non  receperunt ;  nemo  ante  tantns  fuit,  ut  crede- 
retur  noluisse  decerni;  et  cap.  61,  1  quanti  tunc  illi  quantusque  tu ! 

II  11  (edit.  Baehr.  pag.  98, 20)  ut  enim  omnia  commoda 
caelo  terraque  parta,  licet  diversorum  numinum  ope  nobis  pro- 
venire  videantur,  a  summis  tamen  auctoribus  manant,  Iove 
rectore  caeli  et  Hercule  pacatore  terrarum:  sic  omnibus  pul- 
cherrimis  rebus,  etiam  quae  aliorum  ductu  geruntur,  Diocletianus 
facit ,  tu  tribuis  effectum. 

Verisimile  est  inter  facit  et  tu  excidisse  litiu,  id  est  iniiium. 
At   Novakio  3)  placuit  inserere  ortum,  quod  tamen  melius  intel- 


1)  Panegyricorum   Latinorum  editionis  novae  Praefatio  maior.  Accedit  Plinii  Pa- 
negyricus  exemplar  editionis.  Groningae,  apud  I.  B.  Wolters  1910  (pag.  78). 

2)  Aemilii  Baehrensii  textum  exhibui  in  ceteris  Panegyricis. 

3)  In  Panegyricos  Latinos  Studia  Grammatica  et  Critica  scripsit  Robertus  Novak 
(Pragae  1901),  pag.  24. 

legimus   omissum   esse   infra  VII  2  (pag.  161,22):    hoc  habes, 
Constantine,  praecipuum  quod  imperator  (prtiiy  es. 

Ad  sententiam  conferatur  IX  5  (pag.  197,  3)  ita  res  simul 
coepta  et  patrata,  iunctusque  rebellibus  fuit  conatus  et  exitus. 

III  3  (pag.  103,  16)  quicquid  immortale  est,  stare  nescit, 
sempiternoque  motu  se  servat  aeternitas. 

Cum  his  verbis  interpretes  omiserunt  componere  Cic.  Tusc. 
I  §  53  (=  Somn.  Scip.  cap.  8)  Quod  semper  movetur,  aeternum  est. 

III  7  (pag.  107,  26)  non  fortuita  in  vobis  est  germanitatis 
usque  ad  imperium  similitudo,  quae  ne  etiam  intervallum  vestrae 
vincit  aetatis  et  seniorem  iunioremque  caritate  mutua  reddit 
aequales,  ut  iam  illud  falso  dictum  est  non  delectari  societate 
rerum  nisi  pares  annis. 

Sententia  flagitare  videtur:  quae  (pla,yne  etiam  intervallum 
vestrae  vincit  aetatis.  Commendatur  plane  his  exemplis  II  9 
(pag.  96,  26)  sed  plane  ut  gemini  illi  reges  Lacedaemonis  He- 
raclidae  rempublicam  pari  sorte  teneatis ;  XII  6  (pag.  276,  7) 
ut  plane  in  ambiguo  sit  utrumne  te  magis  nostris  mentibus 
virtus  an  optutibus  vultus  insinuet.  non  frustra  plane  opinione 
sapientium,  qui  naturalium  momenta  causarum  subtilius  sciscitati 
arcanis  caelestibus  nobiles  curas  intulerunt,  augustissima  quaeque 
species  plurimum  creditur  trahere  de  caelo;  Plin.  Pan.  26,2 
donec  plane  scirent  cet. 

IV  11  (pag.  124,  5)  Nunc  quod  in  secundum  eundemque 
{privatumy  locum  distuli,  quemadmodum  id  sine  sumptu  pu- 
blico  et  cum  laude  sacrae  largitionis  fieri  possit  ostendam. 

In  proxime  praecedentibus  capitibus  (4 — 10)  Eumenius  de- 
monstrat,  quanti  reipublicae  intersit  Maeniana  restaurare.  Verum 
in  reliqua  parte  orationis  a  praeside  provinciae  petit,  ut  sibi 
liceat  suum  salarium  duplicatum  destinare  ad  restitutionem 
illarum  scholarum.  Quocirca  quadrare  videtur  supplementum 
meum. 

IV  15  (pag.  126,24)  qui,  quod  iubere  possunt,  suadere  di- 
gnantur   et,   cum    vel   tacitas  eorum  ac  vultu  tenus  significatas 

voluntate8  summi  patris  sequatur  auctoritas,  cuius  uutum  pro- 
missionem  quippe  firmautis  totius  mundi  tremor  sentit,  ipsi  ta- 
men  ultro  impetrandi  potestatem  cobortandi  humanitate  conciliant. 
Baehrens  edidit  quippe  quamquam  cod.  M  exhibet  que  vel  q. 
Sed  nimirum  confusio  est  inter  q  et  ~c,  unde  apparet  genuinam 
scripturam  fuisse :  cuius  nutum  promissionem  <(<?ore)>firmantis 
totius  mundi  tremor  sentit.  Cf.  V  3  (pag.  134, 3)  o  tempus 
quo  merito  quondam  omnia  nata  esse  credantur,  cum  eodem 
nunc  confirmata  videamus  cet. 

IV  19  (pag.  130,  9)  pari  cura. 

Haec  locutio  fortasse  petita  est  e  Vergil.  Aen.  VI  159  paribus 
curis.  Quam  multa  autem  hi  oratores  e  Vergilio  desumpserint, 
elucet  ex  elencho,  quem  confecit  Schenkl.  ') 

IV  20  (pag.  130,  27)  videat  praeterea  in  illis  porticibus  iu- 
ventus  et  cotidie  spectet  omnes  terras  et  cuncta  maria  et  quic- 
quid  invictissimi  principes  urbium  gentium  nationum  aut  pietate 
restituunt  aut  virtute  deviucunt  aut  terrore  devincunt. 

Alterum  devincunt  male  iteratum  sinceram  expulit  scripturam. 
Qui  contulerit  V  20  (pag.  147,  8)  nihil  ex  omni  terrarum  cae- 
lique  regione  non  aut  metu  quietum  est  aut  armis  domitum  aut 
pietate  devinctum,  supra  quoque,  ut  opinor,  requiret:  aut  virtute 
devincunt  aut  terrore  domant  2). 

V  7  (pag.  136,  24)  Xerxes,  ut  audio,  Persarum  rex  potentis- 
simus,  pedicas  iecit  aureas  in  profundum,  Neptunum  se  dictitans 
alligare,  quia  fluctibus  ferociret:  stulta  ille  iactantia  et  sacrilega 
vanitate. 

Meliores  codices  exhibent  stulla,  at  m  praebet  stulta  stulla. 
Fortasse  vera  lectio  est  stultissima,  quod  tamen  olim  scriptum 
fere  stulta  in  stulla  videtur  abisse.  Simile  certe  vitium  sustulit 
Jaeger  V  8  (pag.  137,  28)  revocando  plurima  pro  tradita  me- 
moria  plura. 


1)  Cf.  Wien.  Stud.  III  pag.  129—130. 

2)  Novak  1.1.  pag.  28    desiderat  comimmunt. 

V  10  (pag.  139,  5)  tunc  enim  sive  incuria  deum  sive  quadam 
inclinatione  fatorum  omnibus  fere  membris  erat  truncata  res 
publica:  tunc  se  nimirum  et  Parthus  extulerat  et  Palmyrenus 
aequaverat;  tota  Aegyptus,  Syriae  defecerant;  amissa  Kaetia; 
Noricum  Pannoniaeque  vastatae;  Italia  ipsa  gentium  domina 
plurimarum  urbium  suarum  excidia  maerebat :  non  erat  tantum  l) 
doloris  in  singulis,  cum  paene  omnibus  careretur. 

Pro  carerelur  Livineius  coniecit  quateretur ;  minus  vero  longe 
a  codicum  scriptura  recedit,  quod  exspectabam  laceraretur ,  neque 
male  respondet,  quod  paulo  supra  legimus :  omnibus  fere  mem- 
bris  erat  truncata  respublica.  Comparentur  etiam  XI  9  (pag. 
251,16)  lacerae  nobilium  domus;  Plin.  Pan.  52,5  cernere  la- 
ceros  artus,  truncata  membra;  Vell.  Paterc.  II  90  Sepultis,  ut 
praediximus,  bellis  civilibus  coalescentibusque  rei  publicae  mem- 
bris,  et  coaluere  quae  tam  longa  armorum  series  laceraverat  cet. 

V  14  (pag.  142,  9)  illi  exercitui  tuo,  quem  Sequana  amnis 
invexerat,  irrevocabUem  iniecisti  mentis  ardorem  e.  q.  s. 

Praestat  scribere  inrevocabilem,  cum  antecedat  invexerat  et  se- 
quatur  iniecisti;  cf.  Sen.  Suas.  VII  1  inritare  inimicum  in  mor- 
tem  tuam  cupies. 

Clarkium  secutus  scripserim  Cic.  Pro  Cael.  §  1  adulescentem 
inlustri 2)  ingenio  industria  gratia  accusari ;  nam  et  Baiter  et 
Goetbius  exhibet  De  Nat.  Deor.  II  80  deos,  quorum  insignem 
vim  et  inlustrem  faciem  videremus;  ibid.  I  12  visum  ....  in- 
signem  et  inlustrem. 

Recte  denique  mea  quidem  sententia  Ellis  edidit  Vell.  Paterc. 
II  123,  1  quamquam  iam  motus  inbecillitatis  3)  inclinataeque  in 
deterius  principia  valetudinis  senserat,  tamen  e.  q.  s. 

VI  6  (pag.  152, 19)  fortunatus  pictor  ille  quisquis  fuit  et, 
quamvis  Apellem  ipsum  Parrhasium  scientia  vicerit,  materia 
tamen  imaginis  quam  arte  felicior! 


1)  Tantum,  quod  est  in  cod.  M.,  strenue  defendit  Burkhard  Wien.  Stud.  IX  pag.  173. 

2)  Van  Wageningen  praetulit  illustri ;  at  plerique  editores  scripserunt  et  Ovid. 
Met.  II  50  et  Sen.  Herc.  [fur.]  594  inlustre  caput.  Kukula  edidit  Plin.  Pan.  83,  4 
multis  inlustribus. 

3)  Halm  recepit  imbecillitatis ;  contra  Hense  Sen.  Ep.  30,2  inbecillitas. 

Post  nomen  Apellis  nobilissimi  illius  pictoris  nemo  desiderat 
artificis  nomen  minus  clarioris;  fieri  autem  potest,  ut  interpres 
parum  peritus,  cui  Parrhasius  praeter  ceteros  floruisse  visus  sit, 
textum  sic  corrigere  voluerit : 

Parrhasium 

quamvis  Apellem  ipsum  scientia  vicerit. 
Certe    emblemate    deleto    efficacior    evadet    sententia:    quamvis 
Apellem  ipsum  [Parrhasium]  scientia  vicerit  e.  q.  s.  ')• 

VII  1  (pag.  160,  19)  quorum  ego  exspectationem  invitus  licet 
fallam  brevitate  dicendi.  revera  enim  cogitaveram  plura  quae 
dicerem,  sed  malo  orationem  meam quam  respui. 

Baehrens,  ut  expleret  lacunam,  quam  significavi,  addidit  esse 
maneam,  at  ceteri  editores  brevem  esse ;  Schenkl 2)  vero  proposuit 
requiri.  Quid  desideretur  docet  Pacat.  Pan.  XII  24  (pag.  292,  25) 
nam  cum  revolvi  illud  lustrale  iustitium  aures  tuae  respuant, 
laudes  petant  gloriaeque  intersit  ad  praesentium  commendationem 
bonorum  mala  decursa  reputari  e.  q.  s.  Itaque  supra  quoque 
scribendum  esse  censeo :  sed  malo  orationem  meam  (petiy  quam 
respui.  Cf.  etiam  VI  14  (pag.  159,  13)  praecepta  petere. 

VII  16  (pag.  173,  2)  nec  solum  hi 3),  quos  ratio  litterariae 
vitae  (ety  quies  mitigavit,  sed  etiam  ille  militarium  ardor  ani- 
morum  respectu  tui  lucra  contempsit. 

Post  vitae  vel  vite  facile  et  excidere  potuit;  ac  autem  huc 
non  quadrat,  quia  haec  coniunctio  ante  gutturalem  in  his  Pane- 
gyricis  poni  non  solet  4). 

Equidem  praetulerim  que  infra  X  33  (pag.  239,  6)  facilior 
quidem  multo^e  3)  proclivior  laedendi  quam  commodandi  sem- 
per  est  via,  vulnerare  integrum  quam  sauciato  mederi,  dissipare 
parta  quam  divulsa  componere. 

VIII  7  (pag.  185,  20)  vidisti  enim  non,  ut  per  agros  aliarum 
urbium,  omnia  fere  culta  aperta  florentia,  vias  faciles,  navigera 


1)  Lofstedt  (Eran.  VII  pag.  114)  requirit :  Apellem  ipsum  <ipsv,rri>  Parrhasium 

2)  Wien.  Stud.  III  pag.  126. 

3)  Sic  scribo  plerosque  editores  secutus. 

4)  Id  iam  observavit  Novak  1.1.  pag.  9. 

5)  Baehrens  edidit:   <et>  multo. 

flumiua  ipsas  oppidorum  portas  allueutia,  sed  statim  ab  eo 
flexu,  e  quo  retrorsum  via  ducit  in  Belgicam,  vasta  omnia,  in- 
culta  squalentia,  muta  tenebrosa,  etiam  militaris  vias  ita  confra- 
gosas  et  alternis  montibus  arduas  atque  praecipites,  ut  vix 
semiplena  carpenta,  interdum  (vix)>  vacua  transmittant. 

Facile  perspicitur  alterum  vix  neglegentia  librarii  praeter- 
missum  esse.  Unus  certe  locus  tuetur  supplementum  meum 
nempe  XII  34  (pag.  302,  6)  vix  fluvium  manus  invicta  transierat: 
iam  locum  belli  tenebat.  vix  hostem  invenerat :  iam  urguebat. 
vix  pectora  viderat:  iam  terga  caedebat.  Hic  etiam  commemo- 
randum  est  Muellerum  ceterosque  scripsisse  Plin.  Pan.  13, 4 
Hac  mihi  admiratione  dignus  imperator  (vix^  videretur,  si  inter 
Fabricios  et  Scipiones  et  Camillos  talis  esset. 

VIII  7  (pag.  186,10)  di  boni\  quisnam  ille  tum  nobis  illuxit 
dies  (iam  enim  ad  praedicanda  remedia  numinis  tui  ordine  suo 
pervenit  oratio),  cum  tu,  quod  primum  nobis  signum  salutis 
fuit,  portas  istius  urbis  intrasti? 

In  codd.  BCVW  legitur :  di  boni,  sed  optimus  A  exhibet :  di 
mm,  ex  quo  efficio  scribendum  esse :  di  maximi.  Conferantur : 
imperator  maxime  (X  6;  X  16);  maxime  imperator  (XI  17); 
Constantine  maxime  (X  36 ;  X  37 ;  X  38  cet.) ;  principum 
maxime  (X  5)  cet.  Subiungamus  Plin.  Pan.  88,  8  ideoque  ille 
parens  hominum  deorumque  optimi  prius,  deinde  maximi  nomine 
colitur. 

His  exemplis  commotus  infra  quoque  ediderim  VIII  13  (pag. 
190,  24)  o  lustrum  omnibus  lustris  felicius !  o  lustrum  quod 
merito  hanc  imperii  tui  aequavit  aetatem !  nobis  ergo  praecipue 
te  priucipem  di  maximi  creaverunt,  quibus  singu!is  haec  est 
nata  felicitas,  ex  quo  tu  imperare  coepisti. 

VIII  11  (pag.  189,  13)  remissione  ista  septem  milium  capitum 
viginti  quinque  milibus  dedisti  vires,  dedisti  opem,  dedisti  sa- 
lutem  plusque  in  eo  consecutus  es,  quod  roborasti  quam  reci- 
disti  in  eo  quod  remisisti:  quasi  ter  tautum  tibi  firmum  cer- 
tumque  redditum  est,  id  quod  (diti)  irrito  petebatur,  siquidem 
desperatio  perferendi  debiti  etiam  id  quod  dari  poterat  inhibebat. 

Adverbium  a  me  insertum  saepissime  legitur  in  Panegyricis, 

velut  ter  in  capite  proxime  praecedenti  (pag.  188  vs.  22 — 24); 
verum  minus  frequenter  occurrit  olim,  quod  Baehrens  addidit. 
Satis  liabeo  exscribere  IX  16  (pag.  205, 24)  ut  tu  iam  olim 
exspectatus  habitator  sacris  illis  aedibus  diu  exalatis  expiatisque 
succederes. 

IX  12  (pag.  202,  2)  magnus  poeta,  dum  bellorum  toto  orbe 
surgentium  discursum  apparatumque  describit  „et  curvae",  in- 
quit,  „rigidum  falces  conflantur  in  ensem".  triste  nimirum  tem- 
pus  illud,  cum  instrumenta  tui  pecudum  praeparata  in  caedem 
hominum  verterentur. 

Pro  tui,  quod  est  in  M,  veteres  editores  correctorem  codicis 
W  secuti  receperunt  culhd,  unus  Baehrens  exhibet  usui.  Iam 
vero  multo  rectius  coniecit  Axel  Nelson  *)  victui;  etiam  leniore 
medicina  adhibita  revoco :  instrumenta  (aiy  tui.  Cf.  Macrob.  I 
20,  18  hinc  est  quod  continuatis  uberibus  corpus  deae  omne 
densetur,  quia  vel  terrae  vel  rerum  naturae  altn  nutritur  uni- 
versitas. 

IX  17  (pag.  206,  2)  locum,  quem  pugnae  sumpserant,  texere 
corporibus. 

Interpretes  fugit  hic  oratori  ante  oculos  obversata  esse  Sal- 
lustii  verba  (Bell.  Cat.  61,  2)  quem  quisque  vivus  pugnando 
locum  ceperat,  eum  amissa  anima  corpore  tegebat. 

X  30  (pag.  236,  16)  o  si  nunc  mihi  facultas  daretur  sermo- 
nis  pro  (moddy  rerum  figurandi!  adhiberem  omnes  flosculos  et 
abuterer  exquisito  quodam  lepore  ac  venustate  dicendi. 

Vocem  a  me  additam  et  Baehrensii  supplemento,  quod  est 
pondere,  et  ceterorum,  quod  est  dignitate 2)  anteponendam  esse 
elucet  ex  XI  14  (pag.  255,  20)  itaque  grandaevum  iam  imperium 
videbitur  his,  qui  non  ratione  dierum  aut  mensium,  sed  operum 
multitudine  et  effectarum  rerum  modo  Iuliani  tempora  metientur. 
Ex   Nazarii   Panegyrico  afferantur  X  23  (pag.  230,  11)  certum 


1)  Cf.  Eran.  VHI  pag.  161. 

2)  Ceterum   duo   illa   verba   synonyma  esse  declarat  VIII  4  (pag.  182, 25)  bonis 
enim  meritis  cum   aetate  dignitas  et  pondus  accedit. 

est   enim  pro   negotii   modo   aaimosam    esse    virtutem    et  X  38 
(pag.  244,  8)  ut  fruendi  copiam  pro  desiderii  modo  capiat. 

X  31  (pag.  236, 32)  nil  ex  hostico  accepit,  sed  se  ipsam 
recuperavit,  nec  praeda  auctior  facta  est,  sed  esse  praeda  desivit; 
et  (quo  nil  adici  ad  gloriae  magnitudinem  (jnagnificentiuiy  potest) 
imperium  recepit,  quae  servitium  sustinebat. 

Contendi  non  potest  me  inserto  verbo  magnificentius  orationem 
nimis  tumidam  reddidisse,  cum  praesertim  conferri  liceat  XI  3 
(pag.  246,  15)  quae  in  hac  Romana  imperii  parte  gloriosissima 
sunt  famae  laude  celebrata  e.  q.  s.  Adverbio  magnificentius  utitur 
Nazarius  X  18  (pag.  227,28),  at  cap.  35  (pag.  241,10)  legi- 
mus :  quae  antehac  magnificentissima  putabantur ;  supra  vero  in 
Eumenii  oratione  IV  16  (pag.  127,16)  occurrit:  magnificentius 
carmen ;  ad  postremum  e  Plinii  Panegyrico  laudetur  83,  2  Est 
magnificum  quod  te  ab  omni  contagione  vitiorum  reprimis  ac 
revocas,  sed  magnificentius  quod  tuos. 

X  33  (pag.  238,  30)  nam  et  calamitate  obsessis  finis  est  voti 
miseria  liberari  et  mox  vacuitas  miseriarum  parum  grata  est, 
nisi  laetitia  consequatur.  ita  pro  se  quaeque  officiis  suis  functae 
Fortitudo  et  Liberalitas  imperatoris  cumulatissimam  urbis  ') 
beatitudinem  (sentina)  exhaurienda  et  congerendis  commodis 
reddiderunt. 

Baehrensii  supplemento,  quod  est  aegritudine,  substitui  sentina, 
apte  enim  Constantini  laudator  Maxentium  eiusque  partes  sen- 
tinam  Eomae 2)  potuit  appellare.  Quod  attinet  ad  locutionem 
sentinam  exhaurire,  componi  oportet  Cic.  ad  Att.  I  19,  4  populo 
autem  et  Pompeio  (nam  id  quoque  volebam)  satis  faciebam 
emptione,  qua  constituta  diligenter  et  sentinam  urbis  exhauriri 
et  Italiae  solitudinem  frequentari  posse  arbitrabar. 

XI  15  (pag.  256,22)  quid?  quod  nihil  speranti  mihi  de  ho- 
noris    augmento    (neque    enim   ultra   praefecturam    se    votorum 


1)  Vrbis,  quod  est  in  M,  iure  tuetur  Lofstedt,  cf.  Eran.  VII  pag.  63. 

2)  Cf.   infra    pag.  239, 19    illa   monstrosa  labes  (quae  ad  eundem  tyrannum  per- 
tinent). 

meorum  modestia  porrigebat)  perfertur  nuntius  consulem  me 
creatum  sine  impendio,  quod  iam  diu  paucis;  sine  labore,  quod 
numquam ;  sine  petitione,  quod  nemini  (contigWy  x). 

Qui  contulerit  XII  3  (pag.  273,  24) :  nonne  is  omnium  suf- 
fragiis  hominum  tributim  centuriatimque  legeretur,  cui  felix 
patria,  cui  domus  clara,  cui  forma  divina,  cui  aetas  integra, 
cui  militarium  civiliumque  rerum  usus  contigissetl ,  procul  dubio 
comprobabit  verbum,  quod  supra  adieci.  Quin  etiam  W.  A. 
Baehrens  investigator  dilig§ns  clausularum  in  Panegyricis  2),  ut 
opinor,  mihi  assentietur,  cum  ratio  mea  clausulam  optimam 
praebeat. 

In  fine  periodi  habes  contigisses  (Plin.  Pan.  14,1);  contighti 
(ibid.  15,5);  at  in  fine  coli  contigisse  II  13  (pag.  100,22); 
VII  21  (pag.  177,  17)  cet. 

XI  31  (pag.  269,  13)  de  rebus  gestis  tuis  sine  odio  etgratia 

indicabunt. 

Hic  Mamertinus  imitatur  Tac.  Ann.  I  1  pauca  de  Augusto 
et  extrema  tradere sine  ira  et  siudio. 

XII  19  (pag.  288,  2)  an  non  illa  Eomana  pietatis  notissimae 
mater  nuntio  mali  Cannensis  exterrita,  filio  reduce  quem  flebat, 
diriguit  in  mortem  nec  par  esse  gaudio  potuit,  quae  superfuerat 
orbitati  ? 

Huius  fabulae  neque  Valerium  Maximum  neque  Plinium  Li- 
vineius  fontem  dicere  oportuit,  sed  Liv.  XXII  7,  13  unam  in 
ipsa  porta  sospiti  filio  repente  oblatam  in  complexu  eius  ex- 
spirasse  ferunt.  Quae  tamen  verba  respiciunt  ea,  quae  facta 
sunt  post  pugnam  ad  lacum  Trasumennum  commissam.  At 
Plinius  concise  narrat  N.  H.  VII  53,  180  (Detl.)  Gaudio  obiere 

mater  illa  Cannensi  filio  incolumi  reviso  contra  nuntium 

falsum  e.  q.  s. 

XII  33  (pag.  301,  19)  quae  tandem  ut  collatio  posset  esse 
populorum,   etiamsi   tanta    non  esset  dissimilitudo  causarum  ut 


1)  Novak  1.1.  pag.  68  nullum  desiderat  supplementum. 

2)  Cf.  1.1.  pag.  61. 

ab  illis  fuerit  Romani  imperii  appelita  captivitas,  ab  his  repetita 
libertas  ? 

Haec    verba   spectant   ad   illa,    quae  paulo  supra  inveniuntur 

(pag.  301,  3)  non  contendam  duces quid  in  ceteris  saltim 

simile  deprehendemus,  maxime  si  rerum  temporumque  facies 
altrinsecus  conferamus  et  hos  illosque  populos  auimorum  sub- 
iciamus  oculis?  Quamobrem  ex  usu  Panegyricorum  pro  ut  vi- 
detur  reponendum  esse  inquam.  Hoc  fortasse  per  compendium 
scriptum  fere  tqj  abiit  in  ut. 

XII  36  (pag.  304,  14)  diversa  reipublicae  membra. 

Haec  locutio  petita  est  ex  Amm.  Marcell.  XV  3,  3  vel  XVIII 
5,  1 ;  praeterea  possis  comparare  Amm.  Marcell.  XXV  9,  5  per 
omnia  civitatis  membra  cet.  '). 

XII  46  (pag.  313, 16)  cui  Alliensi  die  Emathia  funestior. 
Hic    fortasse    Pacato    ob    oculos   versata    sunt    Lucani   verba 
(Lib.  I,  1) 

Bella  per  Emathios  plus  quam  civilia  campos, 

Iusque  datum  sceleri  canimus  e.  q.  s. 


1)   In    opusculo    meo,   cui   titulus   est    Ammianea   et    Annaeana,    plura   eiusmodi 
exempla  congessi  pag.  5. 

